Hei mahi whakamahere anake

Paerewa Paetae Ngā Mahi a te Rēhia 91752: Te whakamātau i ngā huānga toi o ngā mahi a te rēhia

Te Kaupapa Ako: Ngā Mahi a te Rēhia 2.2A v1

Te Ingoa o te Rauemi: Hinepūtehue

Whiwhinga: 4

Tohutohu mā te Ākonga

**Te Horopaki**

Māu tētahi raupapa nekehanga e kōwhiri hei kaupapa mō tāu ake whakaaturanga.

Ka āta mātaki koe i tētahi raupapa nekehanga o ngā mahi a te rēhia. Ka tautohu i ngā huānga o roto, kātahi ka whakarite koe i tāu ake whakaaturanga e whakamātau ana i aua huānga.

Ka aromatawaingia tāu whakarite i ngā huānga o ngā mahi a te rēhia i roto i tāu ake mahi.

**Hei Mahi**

1. Kōwhiria tētahi raupapa nekehanga hei mātakitaki māu. Āta tirohia, āta wetekina ngā huānga o roto.
2. Māu anō tētahi kaupapa e kōwhiri hei whakamāori atu i roto i tāu ake whakaaturanga, kātahi ka whakarite koe i ngā huānga me ngā nekehanga kia hāngai ki te kaupapa o tāu whakaari. Tōna tikanga, ka whakawhitia ngā huānga/nekehanga kia rerekē tāu ake raupapa i tā te whakaari i kōwhiri ai koe.
3. Mahia tāu whakaaturanga i mua i te whakaminenga, pū whakaahua rānei.

Taunakitanga: Ngā Mahi a te Rēhia 91752 Hinepūtehue

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| *Te whakarite whakaaturanga e whakaaturia ai ngā huānga o tētahi raupapa nekehanga.* Ka whakamātau i ngā huānga toi o ngā mahi a te rēhia i roto i tētahi kaupapa, horopaki rānei. Ka whakaatu i te mārama ki ngā tikanga o ngā huānga toi o ngā mahi a te rēhia.  | *He kaiaka te whakarite whakaaturanga e whakaaturia ai ngā huānga o tētahi raupapa nekehanga.* Ka whakamātau i ngā huānga toi o ngā mahi a te rēhia kia hāngai tōtika ki te tētahi kaupapa, horopaki rānei. Ka whakamāori i ngā tikanga o ngā huānga toi o ngā mahi a te rēhia.  | *He kairangi te whakarite whakaaturanga e whakaaturia ai ngā huānga o tētahi raupapa nekehanga.* Ka whakamātau i ngā huānga toi o ngā mahi a te rēhia kia hāngai, kia whaitake tonu i roto i tētahi kaupapa, horopaki rānei. Ka whakawhānui i ngā tikanga o ngā huānga toi o ngā mahi a te rēhia.  |